***HIŠNI RED V APARTMAJIH »NONO MARIO«***

***Dragi gostje, želimo vam prijetno dobrodošlico v naših apartmajih »Nono Mario«.***

***Da bi vam zagotovili prijetno bivanje in preprečili možne nesporazume, vas prosimo da se seznanite s hišnim redom.***

***Prihod in odhod:***

* ***Apartma vam je na voljo na dan prihoda od 17:00 do 21:00 ure.***
* ***Na dan odhoda vas prosimo da apartma izpraznite do 10:00 ure. V nasprotnem primeru zaračunamo dodaten dan.***
* ***Ob odhodu iz apartmaja ne pozabite predati ključev.***
* ***Prenočevanje gostov, ki niso v apartmaju prijavljeni in za bivanje niso plačali, je prepovedano.***

***Plačilo najema ter ostalih stroškov:***

* ***Plačilo bivanja se izvrši preko portala, kjer ste nastanitev rezervirali, razen, če ni drugače dogovorjeno,***
* ***Plačilo turistične takse in parkiranja se izvrši v gotovini na dan prihoda – kreditnih kartic ne sprejemamo. Plačilo ostalih dogovorjenih storitev se izvrši v gotovini pred koncem bivanja.***

***Bivanje in splošna pravila:***

* ***Za osebno last gostov nismo odgovorni, bomo pa vse možno storili, da jo zavarujemo in vas pred možno nevarnostjo posvarimo.***
* ***Od 22.00 do 6.00 ure zjutraj je zahtevan nočni mir. V tem času vas prosimo, da po nepotrebnem ne motite stanovalcev ali sosedov.***
* ***Prosimo, da ne poškodujete ali odstranjujete predmetov, ki so namenjeni nastanitvi in bivanju gostov v apartmaju »Nono Mario«. Prav tako ni zaželeno spreminjanje postavitve notranje opreme.***
* ***Vsak gost dobi za uporabo brezplačno posteljnino in brisačo, brezplačno lahko posteljnino in brisače zamenjate po 7 nočeh uporabe.***
* ***Apartma se med vašim bivanjem ne čisti. Prosimo vas, da med tem časom sami poskrbite za čistočo. V Piranu deluje sistem ločevanja odpadkov v barvne vrečke. V ta namen so vam na voljo posode prirejena za ločevanje. Prosimo upoštevajte navodila, ki so priložena. Prosimo tudi, da ne mečete tamponov in vložkov v straniščno školjko. V kopalnici je manjša kantica kamor jih odvržete.***
* ***Za poškodbe gostov nismo odgovorni.***
* ***Iz varnostnih razlogov je prepovedano naslanjanje čez okna. Okna se smejo uporabljati le za zračenje prostorov ali obešanje perila. Okenske police se ne smejo uporabljat za sedenje, prav tako je prepovedano metanje predmetov in odpadkov skozi okno.***
* ***Gost odgovarja za škodo, ki je nastala po njegovi krivdi ali po krivdi tistih za katere odgovarja in tistih, ki ga obiščejo. Za namerno povzročeno škodo ali odstranitev predmetov vam zasežemo depozit in ob tem dodatno zaračunamo z vašim dejanjem povezane stroške.***
* ***Kajenje ni dovoljen in je omejeno na ulični prostor. Prosimo, da ogorkov ne odmetavate na tla, temveč uporabite pepelnik, ki ga dobite na oknu ob izhodu. Ogorke stresite v ulični zabojnik.***
* ***Domače živali v našem apartmaju žal niso dovoljene.***

***Požarni red ter nadzor hišnega reda:***

* ***Vnos vnetljivih in eksplozivnih snovi ali snovi z neprijetnim vonjem v prostore je strogo prepovedano.***
* ***Nadzor nad upoštevanjem hišnega reda opravlja lastnik in upravljalec apartmaja. Navedeni ima pravico, da v vsakem trenutku, brez dovoljenja gostov, preveri upoštevanje hišnega reda v kolikor ima tehten razlog da misli da se hišni red ne upošteva.***
* ***V primeru kršitve določil hišnega reda, s katerimi je določena prepoved, se proti kršitelju lahko izvajajo naslednji ukrepi: zaseg vašega depozita, pokličemo policijo, prepoved vstopa v apartma, začasni odvzem predmetov, ki jih v apartmaju ni dovoljeno hraniti, odstranitev iz prostorov apartmaja, začetek postopka o ugotavljanju odgovornosti, zahteva za povračilo povzročene škode in izgube prihodka zaradi storjene škode.***
* ***Znesek škode ugotovi gostitelj v okviru dejanskih stroškov. V primeru, da se gost s tem ne strinja, se škoda ugotavlja po redni pravni poti.***

***Dodatna navodila***

* ***V apartmaju je vgrajena klimatska naprava, ki se lahko uporablja tako za hlajenje kot za gretje. Napravo vklopite z daljinskim upravljalcem.***
* ***V zimskem času se za gretje lahko uporabljajo tudi IR paneli (apartma Nono Mario), ki so vgrajeni na stropu. Le te se upravlja z posebnimi daljinskimi upravljalci / termostati, ki jih dobite pri lastniku.***
* ***Tudi v kopalnici je omogočeno dodatno gretje z pečico.***
* ***Apartma omogoča tudi dostop do interneta.***
* ***V času bivanja varujte naše naravno okolje in pazite na racionalno porabo vode in električne energije.***
* ***Električna napetost v apartmaju je 220 V.***
* ***Okvare ali pritožbe na servis prosimo, da takoj sporočite lastniku.***
* ***Navodila aparatov se nahajajo v predalu pod pečico.***
* ***Prosimo, da po uporabi aparate in posodo ustrezno očistite.***

***~***

***Za morebitna dodatna vprašanja se obrnite na:***

***Mobile: +386 31/386 733 (Domen), +386 51/388-425 (Julija), +386 51/322-108 (Sebastian)***

***E-mail:*** ***Meznar.Domen@siol.net******,*** ***Julija.Meznar@fts.upr.si***

***Nekaj informacij o Piranu in apartmajih dobite tudi na Facebook strani: Apartma Nono Mario***

[***https://www.facebook.com/Apartma-Nono-Mario***](https://www.facebook.com/Apartma-Nono-Mario)

***ter spletni strani apartmajev:***

[***https://nonomario.github.io***](https://nonomario.github.io)

***~***

***Želimo vam prijetno bivanje in upamo, da se boste v naših apartmajih »Nono Mario« dobro počutili!***

***Vabljeni ste vpisati vaše pritožbe in pohvale v našo Knjigo vtisov, ki je priložena. Prav tako vas prosimo, če podate mnenje na spletni strani, kjer ste opravili rezervacijo.***

 ***Lep pozdrav!***

 ***Julija in Domen Mežnar***